Baba sterf toe voertuie bots | Maroela Media
Baba sterf toe voertuie bots
Die ongelukstoneel. Foto: ER24
'n Babadogtertjie is dood en twee ander mense beseer nadat 'n bakkie en 'n motor Vrydagoggend in Drie Riviere in Vereeniging gebots het.
Ineke van Huyssteen, woordvoerder van ER24, het gesê paramedici het net na 08:00 by die toneel op die R54 aangekom. Daar het hulle gevind dat 'n vrou steeds in die wrak van die motor vasgekeer was. Meganiese toerusting moes gebruik word om haar uit die wrak te bevry. Sy het ernstige beserings opgedoen.
"'n Babadogtertjie, vermoedelik een jaar oud, is ook in die motor gevind, maar daar was niks wat vir haar gedoen kon word nie en sy is op die toneel dood verklaar," het Van Huyssteen gesê. Die bestuurder van die bakkie het matige beserings opgedoen.
Die twee beseerdes is deur ER24 en die provinsiale nooddienste na 'n hospitaal geneem.
Shanei Norris Vereeniging
Reën lei tot wydverspreide kragonderbrekings
Foto's: Optog in België teen plaasmoorde
Baie hartseer .
Ek weet nie of ek simpatie moet of nie want as die baba agter in n stoeltjie was sou sy niks oor gekom het nie. het seker weer op ma se skoot gesit want wat kan nou dan verkeerd loop.
Dit is jammer dat so 'n klein mensie sterf, sterkte aan die familie en vriende. Klein stads motors is nie opgewasse teen 'n bakkie veral as hy toegerus is met 'n "bulbar" as dit by ongelukke kom. Daardie motortjie is wel ekonomies en lig op brandstof maar in ons land met sy hoë ongeluk syfers is dit 'n "no go".
Ai, dit is sooo hartseer!!!
Dit is tragies. Was die baba in 'n veiligheidsstoel vir babas? Mense kan altyd uit die oorsaak van ongelukke leer.